മുല്ലപ്പെരിയാര് ഉടന് തുറക്കും കേരളം സജ്ജം ആയിരത്തിലധികം ജനങ്ങളെ മാറ്റിപാര്പ്പിച്ചു സ്പില്വേകള് 3,4 ഷട്ടറുകള് 35 സെന്റിമീറ്റര് വീതമാകും ഉയര്ത്തുക. 534 ഘനയടി വെള്ളം പുറത്തേക്ക് ഒഴുക്കും. ഇടുക്കി: മുല്ലപ്പെരിയാര് അണക്കെട്ടുകള് ഉടന് തുറക്കും. വെള്ളം ഒഴുകിപോകുന്ന സ്ഥലത്തെ തടസ്സങ്ങള് മാറ്റി. ഓറഞ്ച് അലര്ട്ട്, റെഡ് അലര്ട്ട് എന്ന രീതിയില് പരിഗണിക്കും. സ്പില്വേകള് 3,4 ഷട്ടറുകള് 35 സെന്റിമീറ്റര് വീതമാകും ഉയര്ത്തുക. 534 ഘനയടി വെള്ളം പുറത്തേക്ക് ഒഴുക്കും. തമിഴ്നാട് 2 ഷട്ടറുകള് വീതമാണ് തുറക്കുന്നത്. മുല്ലപ്പെരിയാറിലെ നിലവിലെ ജലനിരപ്പ് 138.70 അടിയാണ്. നീരൊഴുക്കും ശക്തമാണ്. 1,079 പേരെ മാറ്റിപ്പാര്പ്പിച്ചു. മന്ത്രിമാരായ കെ.രാജന്, റോഷി അഗസ്റ്റിന് എന്നിവര് മുല്ലപെരിയാറിലേക്ക് പുറപ്പെട്ടു. ക്യാമ്ബുകളും കണ്ട്രോള് റൂമുകളും തുറന്നു. ആവശ്യമെങ്കില് ചെറുതോണി അണക്കെട്ട് തുറക്കും. ഏത് തരത്തിലുള്ള അടിയന്തര സാഹചര്യവും നേരിടാന് തയ്യാറെന്ന് മന്ത്രി കെ.രാജന് അറിയിച്ചു.